
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «21» июну
	         № 100
	Минск шаары



Евразия экономикалык бирлигинин Бирдиктүү бажы тарифине кызылча чаап-жыйноочу жана кызылча казуучу машиналарга карата ташып кирүү бажы алымдарынын коюмдарын бекитүү жөнүндө жана Казакстан Республикасы тарабынан Дүйнөлүк соода уюмуна кошулуунун шарты катары кабыл алынган милдеттенмелерине ылайык, Евразия экономикалык бирлигинин Бирдиктүү бажы тарифинин алымдарынын коюмдарына салыштырмалуу кыйла төмөн ташып кирүү бажы алымдарынын коюмдары колдонулган мындай ташып кирүү бажы алымдарынын коюмдарынын өлчөмү колдонулган товарлардын тизмегине өзгөртүүлөрдү киргизүү тууралуу

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө Жобонун (2014-жылдын 29-майындагы Евразия экономикалык бирлиги жөнүндө Келишимге № 1 тиркеме) 16-пунктуна, 2015-жылдын 
16-октябрындагы Евразия экономикалык бирлигинин бажы аймагында товарларды ташып кирүүнүн жана жүгүртүүнүн айрым маселелери жөнүндө Протоколдун  3-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине № 1 тиркеменин 4 жана 132-пункттарына ылайык, Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине ЕАЭБ ТЭИ ТН 8433 53 300 0 коду менен классификацияланган кызылча чаап-жыйноочу жана кызылча казуучу машиналарга карата бажы наркынан 0% өлчөмүндө Евразия экономикалык бирлигинин Бирдиктүү бажы тарифинин ташып кирүү бажы алымдарынын коюмдары бекитилсин, ушул чечим күчүнө кирген датадан тартып 2024-жылдын 30-июнун кошо алганга чейин жүзөгө ашырылат.
2. Евразия экономикалык комиссиясынын Кеңешинин 2021-жылдын 14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкү өзгөртүүлөр киргизилсин:
а) ЕАЭБ ТЭИ ТН 8433 53 300 0 коду менен позициянын төртүнчү графадагы эскертүүсү «68С)»  шилтемеси менен толукталсын;
б) Евразия экономикалык бирлигинин Бирдиктүү бажы тарифине эскертүү төмөнкү мазмундагы 68С эскертүүсү менен толукталсын:
«68С) Бажы наркынан 0 (нөл) % өлчөмүндөгү ташып кирүү бажы алымынын коюму Евразия экономикалык комиссиясынын Кеңешинин 
2022-жылдын 21-июнундагы№ 100 чечими күчүнө кирген күндөн тартып 2024-жылдын 31-июнун кошо алганга чейин колдонулат.».
3. Казакстан Республикасы тарабынан Дүйнөлүк соода уюмуна кошулуунун шарты катары кабыл алынган милдеттенмелерине ылайык, Евразия экономикалык бирлигинин Бирдиктүү бажы тарифинин алымдарынын коюмдарына салыштырмалуу кыйла төмөн ташып кирүү бажы алымдарынын коюмдары колдонулган жана Евразия экономикалык комиссиясынын Кеңешинин 2015-жылдын 14-октябрындагы № 59 чечими менен бекитилген мындай ташып кирүү бажы алымдарынын коюмдарынын өлчөмү колдонулган товарлардын тизмегине төмөнкү өзгөртүүлөр киргизилсин:
а)  ЕАЭБ ТЭИ ТН 8433 53 300 0 коду менен  позициянын үчүнчү графасы шилтеменин «19» белгиси менен толукталсын;
б) төмөнкүдөй мазмундагы 19-шилтеме менен толукталсын:
«19 Ташып кирүү бажы алымынын коюму 2024-жылдын 1-июлунан тартып колдонулат.».
4. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

